पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. भारत-पाकिस्तान के बीच पिछले साल २२ दिसंबर को अहमदाबाद में खेले गये टी-२० इंटरनेशनल मैच के टिकटों की मुंबई क्रिकेट संघ (एमसीए) के कुछ सदस्यों ने कालाबाजारी की थी।
बीसीसीआई के वरिष्ठ अधिकारी रत्नाकर शेट्टी का यह आरोप गलत पाये जाने पर उन पर एमसीए परिसर में आने और एमसीए के अधिकार क्षेत्र के अंतर्गत आने वाले किसी भी क्लब का प्रतिनिधित्व करने पर पांच साल का प्रतिबंध लगा दिया गया है।
एमसीए के अध्यक्ष रवि सावंत ने शेट्टी पर प्रतिबंध लगाये जाने की पुष्टि की है। उन्होंने बताया कि यह प्रतिबंध २ जून २०१८ तक लागू रहेगा। माना जा रहा है कि एमसीए के निर्णय को शेट्टी अदालत में चुनौती देंगे। बताया जाता है कि शेट्टी पर पांच साल का प्रतिबंध लगाये जाने से पहले एमसीए की ओर से उन्होंने अपने आरोप को साबित करने का मौका दिया गया था, परंतु जब वे आरोप को साबित नहीं कर सके, तो उन पर प्रतिबंध लगाये जाने की जानकारी मंगलवार को पत्र भेजकर उन्हें दे दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn